stanford-oval/wikipedia huggingface dataset:
פיקנטי
שיטות פרסום ושיווק

בתחילת שנות ה-90 של המאה ה-20, עם גל העלייה מברית המועצות לשעבר, עסקה פיקנטי במכירת ציורי שמן של אמנים עולים לצד מוצרי הבשר, ופרסמה עצמה כ"מפעל קולט עלייה".
סיוע פרסומי נוסף בא לחברה מהספרים שכתב ושיווק בדש, בהם מתח ביקורת קשה כלפי מערכת המשפט ורשויות המס בישראל. הספר "העלוקות" (1989) היה טקסט ביקורתי על מס ההכנסה. בספר "חריש עמוק" (1991) הובעה ביקורת על היועץ המשפטי לממשלה דאז, יוסף חריש. הספר "השיטה" (1993) הציג את אריה דרעי כאדם ללא רבב ואת רשויות החוק כעברייניות. כל הספרים יצאו בהוצאת "עם אובד".
כחלק ממערכת הפרסום שלו, הריץ בדש בבחירות לכנסת השלוש עשרה בשנת 1992 מפלגה בשם "פיקנטי" ושילב מודעות פרסום למוצרי בשר עם מודעות בחירות במשך חודש שלם – עד שוועדת הבחירות המרכזית אסרה שיטת פרסום זו. בבחירות לכנסת זכתה המפלגה בראשותו ב-3,750 קולות.
באמצע שנות התשעים הפסידה החברה בתביעה על מעבר על חוק איסור לשון הרע לטומי לפיד. לפיד תבע את החברה על שקראה לנקניקייה על שמו. נקניקייה זו פורסמה כ"הנקניקייה טומי מסדרת הלפיד, נקניקייה גוצה, שמנה והונגרייה".
פשיטת רגל

בשנת 1992 נרצח אריה שרגר במהלך שוד פדיון כספי החברה. אלמנתו חנה שרגר הגישה אז תביעת פיצוי בסך עשרות מיליוני שקלים.
בשנת 1997 פשטה החברה רגל ופיטרה את 1,064 עובדיה. לטענת בדש החברה קרסה כתוצאה מקרטל חרם סחורות שהוקם כנגדו על ידי אׂסם וכלל חברות המזון האחרות השולטות בשוק (קוקה קולה, תנובה ועוד), שמותג החטיף "מקרנה" של פיקנטי איים על מותג הדגל שלה הבמבה שהיה בזמנו (1997) 32% מכלל הרווחים. בדש שינה את שם החברה ל"ניצולת הקרטל" והגיש תביעות נגד אלו שלטענתו גרמו לפשיטת הרגל. התביעה, בסכום של 1.8 מיליארד ש"ח, נדחתה על ידי בית המשפט כיוון שבדש לא היה יכול לעמוד בתשלום האגרה הגבוה, ובדש חויב בתשלום הוצאות על סך 7,000 ש"ח לכל אחת מ-29 חברות המזון אותן תבע. בספטמבר 2011 חידש משה בדש את תביעתו.
הערות שוליים

↑  יצחק דנון, ‏ביהמ"ש אישר את הפשרה בין טומי לפיד לבין פיקנטי, באתר גלובס, 22 במרץ 1998
↑  בוקי נאה, מאיר תורג'מן, רצח בפיקנטי: גיסו של בדש לקח כסף לבנק ונורה בידי שני שודדים, חדשות, 27 ביולי 1992
↑  זהבה דברת, ‏בכלל לא ענין פיקנטי, באתר גלובס, 24 בספטמבר 1997
↑  מאת יצחק דנון, ‏אלמנת הנרצח בשוד פיקנטי הגישה תביעה מתוקנת ל-13.1 מיליון שקל, באתר גלובס, 17 באוגוסט 1999
↑  מאת יצחק דנון, ‏אלמנת קורבן השוד בפיקנטי תובעת להורות למשטרה לחשוף את חומר החקירה, באתר גלובס, 22 במרץ 1998
↑  כתב ynet, בדש תובע 1.8 מיליארד שקל מחברות מובילות במשק, באתר ynet, 21 בינואר 2004
↑  בג"ץ  1439/08, ניצולת הקרטל בע"מ נ' פקיד השומה למפעלים גדולים רשות, החלטה ניתנה ב-20 בנובמבר 2008
↑  הילה רז, משה בדש מחדש את תביעתו בשל קריסת פיקנטי- וטוען שהריכוזיות בשוק המזון גרמה לקריסה, באתר TheMarker‏, 15 בספטמבר 2011
| --- | --- |
בקרת זהויות :  NLI: 987007266539305171
עונת 1999/2000 בלה ליגה

| --- | --- |
 תקופת התחרות:  21 באוגוסט 1999 – 20 במאי 2000 (274 ימים)
 מספר משתתפות:  20
 הזוכה:  דפורטיבו לה קורוניה
 מספר משחקים:  380
 מספר שערים:  999 (2.63 בממוצע למשחק)
 מלך השערים:  ספרד סאלבה   (27 שערים)
 → 1998/19992000/2001 ←
 
עונת 1999/2000 הייתה העונה ה-69 של לה ליגה, שהיא הליגה הספרדית הבכירה בכדורגל. העונה החלה ב-21 באוגוסט 1999 והסתיימה ב-20 במאי 2000.
הליגה כללה 20 קבוצות. שלוש הקבוצות האחרונות ירדו לליגת המשנה בסוף העונה.
על ניצחון במשחק ליגה הוענקו שלוש נקודות.
מליגת המשנה עלו מאלגה, נומנסיה, ראיו ואיקאנו וסביליה.
דפורטיבו לה קורוניה זכתה בתואר בפעם הראשונה בתולדות המועדון. היא אף זכתה בסופר קאפ הספרדי תוך ניצחון על אספניול בסיכום מפגש כפול - 0:2, 0:0.
סביליה, אתלטיקו מדריד (לראשונה מאז עונת 1933/1934) וריאל בטיס ירדו לליגת המשנה בסוף העונה.
כדורגלנים מצטיינים

פרס פיצ'יצ'י, מלך השערים של העונה:  סאלבה (ספרד ספרד), ראסינג סנטנדר, שכבש 27 שערים.
פרס זאמורה, המוענק לשוער הטוב ביותר:  מרטין הררה (ארגנטינה ארגנטינה), דפורטיבו אלאבס, שספג 37 שערים ב-38 משחקים.
פרס דון בלון, למצטייני העונה בליגה, הוענק על ידי העיתון "דון בלון":
הספרדי המצטיין: ראול גונזלס (ספרד ספרד)
הזר המצטיין: לואיש פיגו (פורטוגל פורטוגל)
מאמן העונה: חאבייר אירורטה (ספרד ספרד)
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | דפורטיבו לה קורוניה (אלופה) | 38 | 21 | 6 | 11 | 66 | 44 | 22 | 69 | העפלה לליגת האלופות העפלה לאליפות העולם למועדונים 2001 |
| 2 | ברצלונה | 38 | 19 | 7 | 12 | 70 | 46 | 24 | 64 | העפלה לליגת האלופות |
| 3 | ולנסיה | 38 | 18 | 10 | 10 | 59 | 39 | 20 | 64 | העפלה לליגת האלופות |
| 4 | ריאל סרגוסה | 38 | 16 | 15 | 7 | 60 | 40 | 20 | 63 | העפלה לגביע אופ"א |
| 5 | ריאל מדריד | 38 | 16 | 14 | 8 | 58 | 48 | 10 | 62 | העפלה לליגת האלופות כמחזיקת הגביע |
| 6 | דפורטיבו אלאבס | 38 | 17 | 10 | 11 | 41 | 37 | 4 | 61 | העפלה לגביע אופ"א |
| 7 | סלטה ויגו | 38 | 15 | 8 | 15 | 45 | 43 | 2 | 53 | העפלה לגביע אינטרטוטו |
| 8 | ריאל ואיאדוליד | 38 | 14 | 11 | 13 | 36 | 44 | 8- | 53 |  |
| 9 | ראיו ואיקאנו | 38 | 15 | 7 | 16 | 51 | 53 | 2- | 52 | העפלה לגביע אופ"א כהזמנה מיוחדת על משחק הוגן |
| 10 | מיורקה | 38 | 14 | 9 | 15 | 52 | 45 | 7 | 51 | העפלה לגביע אינטרטוטו |
| 11 | אתלטיק בילבאו | 38 | 12 | 14 | 12 | 47 | 57 | 10- | 50 |  |
| 12 | מאלגה | 38 | 11 | 15 | 12 | 55 | 50 | 5 | 48 |  |
| 13 | ריאל סוסיאדד | 38 | 11 | 14 | 13 | 42 | 49 | 7- | 47 |  |
| 14 | אספניול | 38 | 12 | 11 | 15 | 51 | 48 | 3 | 47 | העפלה לגביע אופ"א  זכייה בגביע המלך הספרדי |
| 15 | ראסינג סנטנדר | 38 | 10 | 16 | 12 | 52 | 50 | 2 | 46 |  |
| 16 | ריאל אוביידו | 38 | 11 | 12 | 15 | 44 | 60 | 16- | 45 |  |
| 17 | נומנסיה | 38 | 11 | 12 | 15 | 47 | 59 | 12- | 45 |  |
| 18 | ריאל בטיס | 38 | 11 | 9 | 18 | 33 | 56 | 23- | 42 | ירדה ליגה |
| 19 | אתלטיקו מדריד | 38 | 9 | 11 | 18 | 48 | 64 | 16- | 38 | ירדה ליגה |
| 20 | סביליה | 38 | 5 | 13 | 20 | 42 | 67 | 25- | 28 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ספרד סאלבה | ראסינג סנטנדר | 27 |
| 2 | ברזיל קטנהה | מאלגה | 24 |
| 2 | הולנד ג'ימי  פלויד האסלביינק | אתלטיקו מדריד | 24 |
| 4 | הולנד רוי מקאיי | דפורטיבו לה קורוניה | 22 |
| 5 | סרביה ומונטנגרו סאבו מילושביץ' | סרגוסה | 21 |
| 6 | ספרד דייגו טריסטן | מיורקה | 18 |
סטטיסטיקה > מלכי הבישולים

| # | שחקן | קבוצה | בישולים |
| --- | --- | --- | --- |
| 1 | פורטוגל לואיש פיגו | ברצלונה | 10 |
| 1 | הולנד פטריק קלייברט | ברצלונה | 10 |
| 1 | ארגנטינה קלאודיו לופס | ולנסיה | 10 |
| 4 | רוסיה אלכסנדר מוסטובוי | סלטה ויגו | 9 |
| 4 | ספרד לואיס קמברנוס | ראיו ואיקאנו | 9 |
| 4 | יוון וסיליוס תסיארטס | סביליה | 9 |
| 4 | אסטוניה ולרי קרפין | סלטה ויגו | 9 |
| 4 | ספרד סנטיאגו ארחון | סרגוסה | 9 |
פולינה גאגארינה

| --- | --- |

פולינה גאגארינה באירוויזיון 2015
 לידה:  27 במרץ 1987 (בת 37) מוסקבה, רוסיה
 מוקד פעילות:  רוסיה 
 תקופת הפעילות:  מ-2003
 מקום לימודים:  בית ספר התיאטרון האמנותי של מוסקבה 
 סוגה:  מוזיקת פופ 
 שפה מועדפת:  רוסית, יוונית, אנגלית 
 בן או בת זוג:  פיוטר קיסלוב (25 באוגוסט 2007–31 במרץ 2010) 
 מספר צאצאים:  2 
 פרסים והוקרה:  אמן העם של הרפובליקה של בשורטוסטן (2024)  פרסי ZD  פרסי Muz-TV  פרס גרמופון הזהב 
 gagarina.com
 פרופיל ב-IMDb
 
פולינה גאגארינה (ברוסית: Полина Сергеевна Гагарина, נולדה ב-27 במרץ 1987) היא זמרת, שחקנית, ודוגמנית רוסייה. ייצגה את מדינתה, רוסיה, באירוויזיון 2015 עם השיר "מיליון קולות" ("A Million Voices"), וסיימה במקום השני.
ביוגרפיה

גאגארינה נולדה במוסקבה שברוסיה, אך את מרבית ילדותה בילתה ביוון. לאחר מותו של אביה בשנת 1993 שבה משפחתה לרוסיה, אך עד מהרה שבה המשפחה ליוון והתיישבה בבירה אתונה. לאחר שסיימה את לימודיה, עברה גאגארינה לסראטוב כדי לחיות לצד סבתה.
בשנת 2003 זכתה בעונה השנייה של תוכנית המציאות הרוסית "מפעל הכוכבים". לאחר ניצחונה, הוזמנה להופיע יחד עם להקת "Playgirls", אך הלהקה לא האריכה ימים והתפרקה. בשנת 2005 השתתפה בתוכנית "New Wave" שהתקיימה ביורמלה שבלטביה, וסיימה במקום השלישי.
במאי 2015 ייצגה גאגארינה את מדינתה באירוויזיון שהתקיים בווינה, אוסטריה, וסיימה במקום השני, עם 303 נקודות.
חיים אישיים

באוגוסט 2007 נישאה לשחקן הרוסי פיוטר קיסלוב, ובאוקטובר 2007 ילדה את בנם, אנדריי. במרץ 2010 התגרשו בני הזוג. בספטמבר 2014 נישאה לצלם דמיטרי איסחקוב.
דיסקוגרפיה > אלבומי אולפן

2007: Попроси у облаков
2010: О себе
2016: 9
פולינה גולנד

| --- | --- |
אין תמונה חופשית
 לידה:  1971 (בת 53 בערך) 
 ענף מדעי:  מדעי המחשב, computer algorithm, מידענות רפואית, עיבוד תמונה, image information 
 מקום לימודים:  המכון הטכנולוגי של מסצ'וסטס 
 מנחה לדוקטורט:  Eric Grimson 
 מוסדות:  המכון הטכנולוגי של מסצ'וסטס 
 תלמידי דוקטורט:  Wanmei Ou, Archana Venkataraman, George Huaien Chen, Danial Lashkari, Boon Thye Thomas Yeo, Thouis Jones 
 אתר רשמי
 
פולינה גולנד (באנגלית: Polina Golland נולדה ב-1971) היא מדענית מחשב ישראלית-אמריקאית המתמחה בחישוב תמונות רפואיות וניתוח תמונות ביו-רפואיות. היא פרופסור להנדסת חשמל ומדעי המחשב מהמכון הטכנולוגי של מסצ'וסטס (MIT), ועומדת בראש קבוצת החזון הרפואי במעבדת מדעי המחשב ובינה מלאכותית של MIT.
השכלה וקריירה

לאחר שלמדה מדעי המחשב בטכניון המשיכה למכון הטכנולוגי של מסצ'וסטס ללימודי דוקטורט, והשיגה תואר דוקטור בשנת 2001 עם התזה "ניתוח סטטיסטי של צורות מבנים אנטומיים" בהנחיית אריק גרימסון. היא הצטרפה לסגל MIT בשנת 2003.
הכרה

גולנד מונתה לפרופסור בשנת 2018. היא נבחרה כעמית של המכון האמריקאי להנדסה רפואית וביולוגית בשנת 2021, "על תרומה יוצאת דופן לפיתוח טכניקות חדשות לניתוח והבנת תמונות ביו-רפואיות".
הערות שוליים

1 2 3  Polina Golland named to Henry Ellis Warren (1894) Chair – MIT EECS, www.eecs.mit.edu
1 2  Golland named 2021 AIMBE Fellow | MIT CSAIL, www.csail.mit.edu
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פולינה גולנד".
| --- | --- |
בקרת זהויות :  NLI: 987007354252205171  ACM DL: 81384601706  dblp: g/PolinaGolland  GND: 1058994670  LCCN: nb2012025143  MGP: 144830  NKC: ntk20241224369  ORCID: 0000-0003-2516-731X  VIAF: 312857932   WorldCat (עם VIAF): 312857932
עונת 2021/2022 בליגה האדריאטית

| --- | --- |

 תאריך התחלה:  24 בספטמבר 2021
 תאריך סיום:  6 ביוני 2022
 מספר משתתפות:  14
 מארחת:  משחקי הגמר - היכל אלכסנדר ניקוליץ', בלגרד
 זוכה:  סרביה הכוכב האדום בלגרד (6)
 השחקן המצטיין:  סרביה ניקולה קאליניץ', הכוכב האדום בלגרד
 מלך הסלים:  ארצות הברית שנון שורטר, ק.ק. ספליט  17.0 למשחק
 מלך הריבאונדים:  בוסניה והרצגובינה קנן קמנאש, בודוצ'נוסט פודגוריצה  8.42 למשחק
 מלך האסיסטים:  ארצות הברית ברוס ג'ונס, FMP בלגרד  6.67 למשחק
 → 2020/20212022/2023 ←
 
עונת 2021/2022 בליגה האדריאטית הייתה העונה ה-21 של תחרות לקבוצות כדורסל. תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סרביה - 5 קבוצות, קרואטיה - 3 קבוצות, סלובניה - 2 קבוצות, בוסניה והרצגובינה - קבוצה בודדת, מונטנגרו - 3 קבוצות.
המשחק הראשון התקיים ב-24 בספטמבר 2021 ותחרות הסתיימה ב-6 ביוני 2022. בתחרות השתתפו 14 קבוצות.
התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ. משחקי חצי הגמר נערכו עד ל-2 ניצחונות. משחקי הגמר התקיימו עד 3 ניצחונות. הקבוצות שסיימו את עונה במקומות 1-2 עלו ישירות למשחקי חצי הגמר. בין הקבוצות שסיימו את עונה במקומות 3-6 נערכו משחקי עלי הלחצי הגמר.
בהתאם לתוצאות העונה הקודמת לחטיבה הראשונה עלתה קבוצת סטודנטסקי סנטאר ממונטנגרו.
העונה הסתיימה בניצחון של הכוכב האדום בלגרד מסרביה, בפעם השישית בתולדות המועדון.
בסיום העונה קבוצת קרקה נובו מסטו ירדה ליגה. מכיוון שלפי תקנון הליגה לא יותר מ-5 קבוצות מאותה מדינה יכלו לשחק בחטיבה העליונה, בוראץ צ'אצ'אק שיחקה משחקי מבחן עם קבוצה סרבית שניצחה בחטיבה השנייה, ניצחה אותה ונותרה בחטיבה העליונה.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | סרביה הכוכב האדום בלגרד | 26 | 24 | 2 | 2140 | 1819 | 321 | 50 |
| 2 | סרביה פרטיזן בלגרד | 26 | 22 | 4 | 2178 | 1840 | 338 | 48 |
| 3 | מונטנגרו בודוצ'נוסט פודגוריצה | 26 | 19 | 7 | 2102 | 1902 | 200 | 45 |
| 4 | סלובניה צדביטה אולימפיה | 26 | 18 | 8 | 2205 | 2056 | 149 | 44 |
| 5 | בוסניה והרצגובינה איגוקאה | 26 | 15 | 11 | 2053 | 1959 | 94 | 41 |
| 6 | סרביה FMP בלגרד | 26 | 14 | 11 | 2121 | 2097 | 24 | 40 |
| 7 | מונטנגרו סטודנטסקי סנטאר | 26 | 12 | 14 | 2107 | 2212 | 105- | 38 |
| 8 | קרואטיה ציבונה זאגרב | 26 | 11 | 15 | 2014 | 2005 | 9 | 37 |
| 9 | מונטנגרו מורנר בר | 26 | 10 | 16 | 1986 | 2056 | 70- | 36 |
| 10 | סרביה מגה לקס | 26 | 10 | 16 | 2043 | 2101 | 58- | 36 |
| 11 | סרביה בוראץ צ'אצ'אק | 26 | 9 | 17 | 1962 | 2098 | 136- | 35 |
| 12 | קרואטיה ק.ק. זאדאר | 26 | 8 | 18 | 1899 | 2046 | 147- | 34 |
| 13 | קרואטיה ק.ק. ספליט | 26 | 6 | 20 | 1848 | 2102 | 254- | 32 |
| 14 | קרואטיה קרקה נובו מסטו | 26 | 4 | 22 | 1813 | 2178 | 365- | 30 |
פלייאוף

משחקי חצי הגמר נערכו עד ל-3 ניצחונות. משחקי הגמר נערכו עד ל-5 ניצחונות.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
 
|   |  1 |   סרביה הכוכב האדום בלגרד | 93 | 80 | 88 |  | 2 |   |  |  |  |  |  |  |  |  |
|  |  4 |   סלובניה צדביטה אולימפיה | 82 | 88 | 78 |  | 1 |   |  |  |  |  |  |  |  |  |
|  |  4 |   סלובניה צדביטה אולימפיה | 82 | 88 | 78 |  | 1 |   |   |  1 |   סרביה הכוכב האדום בלגרד | 90 | 85 | 67 | 84 | 80 |
|  |  |  |  |  |  |  |  |   |   |  1 |   סרביה הכוכב האדום בלגרד | 90 | 85 | 67 | 84 | 80 |
|  |  |  |  |  |  |  |  |   |   |  3 |   סרביה פרטיזן בלגרד | 76 | 81 | 70 | 112 | 77 |
|  |  2 |   סרביה פרטיזן בלגרד | 82 | 71 | 101 |  | 2 |   |   |  3 |   סרביה פרטיזן בלגרד | 76 | 81 | 70 | 112 | 77 |
|  |  2 |   סרביה פרטיזן בלגרד | 82 | 71 | 101 |  | 2 |   |  |  |  |  |  |  |  |  |
|   |  3 |   מונטנגרו בודוצ'נוסט פודגוריצה | 90 | 85 | 77 |  | 1 |   |  |  |  |  |  |  |  |  |
פונקציה חלקית

דוגמה לפונקציה חלקית. היות שלאיבר "1" בתחום  X אין ערך בטווח  Y. כלומר, עבור הערך "1" מהתחום, הפונקציה לא מוגדרת. לפיכך, תכונת ה"מלאות" לא מתקיימת ולכן היחס אינו פונקציה.
במתמטיקה, פונקציה חלקית (באנגלית: Partial function) מתחום  X לטווח  Y היא יחס בינארי בין  X ל- Y, המקיים את התנאי של "חד ערכיות", כלומר: לכל איבר  x בקבוצה X קיים לכל היותר איבר אחד  y בקבוצה  Y כך שהזוג  (x,y) שייך ליחס. אם לכל איבר  x בתחום קיים בדיוק איבר אחד  y בטווח כך שהזוג  (x,y) שייך ליחס, אז היא נקראת פונקציה שלמה, או בפשטות: "פונקציה".
לדוגמה,  f(x)={\sqrt {x}} מ- \mathbb {R}  ל- \mathbb {R}  היא פונקציה חלקית, כי התחום שלה מכיל את כל המספרים השליליים, אשר לא מוגדרים עבור פוקנציית השורש הריבועי. לכן  f אינה פונקציה שלמה. אולם  f(x)={\sqrt {x}} מ- \mathbb {R} ^{+} ל- \mathbb {R}  היא פונקציה שלמה, כיוון שהיא מוגדרת לכל  x ששייך ל- X.
פולינה כצמן

| --- | --- |
אין תמונה חופשית
 לידה:  7 באוקטובר 1966 (בת 57) בלארוס 
 מידע כללי
 מדינה:  ישראל 
 ספורט
 ענף ספורט:  הרמת משקולות 
 מאמן:  ולרי טומילוב
 
פולינה כצמן (נולדה ב-1966) היא מרימת משקולות פאראלימפית ישראלית. מדורגת במקום ה-6 בדירוג העולמי, זוכת מדליית ארד באליפות אירופה לשנת 2018, שנערכה בצרפת. שיאה האישי הוא 126 קילו.
ביוגרפיה

כצמן ילידת בלארוס להורים רופאים. בשנת 1980, עברה המשפחה לאוקראינה ולאחר 3 שנים עברה פולינה לרוסיה בה סיימה תואר ראשון בחינוך גופני, התחתנה והביאה לעולם שני בנים.
לאחר 12 שנות נישואים, התגרשה וחזרה לאוקראינה בה עבדה כמדריכת כושר וכמורה לריפוי התעמלות. בתקופה זו התחרתה כספורטאית בריאה בענף הדיפת כדור ברזל.
בשנת 1989 נפצעה קשה בתאונת דרכים ורגלה נקטעה. היא עברה שיקום ספורטיבי בהדיפת כדור ברזל בה המשיכה גם לאחר שעלתה לארץ בשנת 2000 עם הוריה ושני ילדיה.
בשנת 2011, החלה להתאמן בבית הלוחם בירושלים בענף הרמת כוח שם גם הכירה את מאמנה ולרי טומילוב. בספטמבר אותה שנה זכתה במקום השלישי באליפות אירופה שהתקיימה בהונגריה כשדחקה 87.5 ק"ג.
בשנת 2021, התחרתה לראשונה במשחקים הפאראלימפיים טוקיו (2020). היא סיימה במקום השביעי בתוצאה 123 ק”ג.
הישגים

2018 – איחוד האמירויות, סבב עולמי - מקום 4, דחקה 116 ק"ג.
2019 – דחקה 120 ק"ג באליפות העולם שנערכה בקזחסטן, סיימה במקום ה-11. קבעה שיא ישראלי חדש.
2020 - לאחר תחרות הגביע העולמי האחרונה לדרוג הקובע לטוקיו, כצמן דורגה במקום ה-6 בדירוג העולמי.
2021 – מדליית ארד בתחרות הגביע העולמי בבריטניה, קבעה שיא ישראלי חדש 126 ק"ג.
חיים אישיים

כצמן גרושה, אם לשני בנים, וסבתא לשלש נכדות. מתגוררת בירושלים.
מלבד העיסוק בספורט, כצמן עובדת כמטפלת בקשישים.
הערות שוליים

↑  שיא ישראלי חדש לפולינה כצמן בהרמת כח לנכים, באתר ONE‏, 14 בפברואר 2015
↑  כל אחד והסיפור שלו: הכירו את המשלחת הפראלימפית לטוקיו, באתר וואלה, 17 באוגוסט 2021
|  משלחת ישראל למשחקים הפאראלימפיים טוקיו (2020)  |
| --- | --- | --- |
|  אתלטיקה | אלכסנדר אלכסיינקו |  |
|  בדמינטון | נינה גורודצקי |  |
|  בוצ'ה | נדב לוי |  |
|  הרמת כוח | פולינה כצמן |  |
|  חתירה | שמוליק דניאל •  מורן סמואל • רביעייה מעורבת (סימונה גורן, ברק חצור, מיכל פיינבלט, אחיה קליין וההגאית מרלנה מילר) |  |
|  טניס | אדם ברדיצ'בסקי • שרגא ויינברג • יוסי סעדון • גיא ששון |  |
|  טניס שולחן | קרולין טביב |  |
|  ירי תחרותי | יוליה צ'רנוי • דורון שזירי |  |
|  כדורשער | נבחרת ישראל (נשים) (רוני אוחיון, ליהיא בן-דוד, גל חמרני (קפטן), אורי מזרחי, אלהאם מחאמיד רוזין, נועה מלכה) |  |
|  קיאק | פסקל ברקוביץ |  |
|  שחייה | יוליה גורדיצ'וק • ורוניקה גירנקו •  עמי דדאון • אראל הלוי • בשאר חלבי • אריאל מליאר •  מארק מליאר •  איאד שלבי |  |
פיקניק בשולי הדרך

| --- | --- |

 מידע כללי
 מאת:  ארקדי ובוריס סטרוגצקי
 שפת המקור:  רוסית
 סוגה:  רומן מדע בדיוני
 הוצאה
 הוצאה:  Emecé Editores, מולודיה גוארדיה 
 מקום הוצאה:  ברית המועצות 
 תאריך הוצאה:  1972
 מספר עמודים:  196
 הוצאה בעברית
 הוצאה:  זמורה ביתן
 תאריך:  1999
 תרגום:  מרק דרצ'ינסקי
 קישורים חיצוניים
 הספרייה הלאומית:  001848375
 
פיקניק בשולי הדרך (ברוסית: Пикник на обочине) הוא רומן מדע בדיוני שנכתב על ידי ארקדי ובוריס סטרוגצקי ופורסם בשנת 1972 בברית המועצות. נכון לשנת 1998 הספר יצא לאור ב-20 מדינות ונחשב לאחת היצירות החשובות ביותר של האחים סטרוגאצקי.
"האזור"

הספר מבוסס על הרעיון של ביקור חייזרים בכדור הארץ, הביקור הותיר אחריו שישה "אזורים" שבהם מתרחשות תופעות טבע לא מוכרות לאנושות שחלקן מסוכנות לאדם, כגון אזורים בהם הכבידה גדולה בהרבה מהכבידה הרגילה של כדור הארץ או "גז קולואידי" שמסוגל לחדור דרך מתכת ולהמיס עצמות. בתוך האזורים גם חפצים עם תכונות "על-טבעיות", כגון צמידים המשפרים את הבריאות או מקורות אנרגיה אינסופיים. שטח האזור הוא קבוע ואף אנומליה לא יוצאת ממנו. הממשל סגר את האזור ולא מאשר כניסה של אזרחים אליו עקב הסיכון הרב. עם זאת, מסביב לאזורים הללו מתפתחת קהילה של "סטאלקרים" שהם אנשים החודרים באופן לא חוקי לאזור ומסכנים את חייהם בשביל להוציא החוצה חפצים בעלי תכונות "על-טבעיות" בשביל רווח. סטאלקרים מכירים היטב את האזור ובעלי אינסטינקטים ותגובות מעולות, אך חלקם הגדול בכל זאת נהרג או נפצע קשה באזור. על אף שלא נמצאו קרינה מסוכנת או כימיקלים רעילים באזור, ילדים של סטאלקרים נולדים לרוב עם מוטציות קשות.
עלילה

פרק זה לוקה בחסר. אנא תרמו לוויקיפדיה ו.
הרומן עוקב אחר גיבור הסיפור רדריק "רד" שוהארט במשך-8 שנים, מגיל 23 עד גיל 31, שאת רוב הזמן הוא יושב בכלא על היותו סטאלקר. פעילותו מתרכזת באחד האזורים במדינה בדיונית חסרת שם דוברת אנגלית, ליד עיר "הרמונט" שהאזור הפך לחלקה ורוב האוכלוסייה שלה פונה.
פרסים

הספר היה מועמד לפרס "John W. Campbell" כרומן המדע הבדיוני הטוב ביותר לשנת 1978, וזכה במקום שני.
בשנת 1979 הקונגרס הסקנדינבי לספרות מדע בדיוני העניקה לתרגום השוודי את פרס ז'ול ורן לרומן הטוב ביותר שפורסם בשוודיה באותה שנה.
בשנת 1981 בפסטיבל השישי לספרות מדע בדיוני בעיר מץ הוענק לספר פרס "הספר הזר הטוב ביותר".
תרגום לעברית

זהו הספר הראשון של האחים סטרוגצקי שתורגם לעברית, בשנת 1999 בהוצאת זמורה ביתן.
השפעות תרבותיות

בשנת 2003 קבוצת התיאטרון הפינית Circus Maximus הפיקה מחזה המבוסס על הרומן בשם סטאלקר.
משחקי המחשב S.T.A.L.K.E.R ו Metro 2033 (שניהם פותחו על ידי אולפני פיתוח באוקראינה). הראשון שואב השראה ואלמנטים מהספר ובשני יש סצנה שבה דמות מוצאת את הספר בספרייה הרוסה.
הסרט סטאלקר שייצא בשנת 1979 בבימויו אנדריי טרקובסקי מבוסס באופן רופף על הספר, וכן התסריט נכתב על ידי האחים סטרוגצקי.
הערות שוליים

↑  http://www.rusf.ru/abs/encycly/abs_chup.htm
↑  Roadside Picnic | Science Fiction & Fantasy Books | WWEnd. Worldswithoutend.com. Retrieved on 2011-03-17.
1 2  Sci-fi writers brothers Strugatsky: Awards. Rusf.ru (1977-09-11). Retrieved on 2011-03-17.
| --- | --- |
בקרת זהויות :  GND: 1123155100  VIAF: 183760271   WorldCat (עם VIAF): 183760271
פיקניה

| --- | --- |
פיקניה
 
 מאכלים
 סוג:  נתח בקר 
 
פיקניה הוא שמו הפורטוגזי של נתח בקר הפופולרי בברזיל ובפורטוגל ונקרא בארץ לרוב שפיץ צ'אך. הנתח פחות מוכר במדינות אחרות, שם קצבים מוכרים אותו כחלק מהסינטה או מהצ'אך. באנגלית הוא מכונה במספר שמות, כגון Rump Cover, Rump Cap או Top Sirloin Cap. הוא מורכב משריר הירך הדו-ראשי ומכסה השומן שלו.
בברזיל

בברזיל, נתח הבשר המבוקש ביותר הוא לרוב הפיקניה . שם השומן נשמר גם בזמן הכנת הסטייק. לעומת זאת, בארצות הברית יש נטייה להסרתו אלא אם כן הלקוח מבקש אחרת. במסעדות ברזילאיות חותכים את הנתח לארבעה חלקים ומשפדים אותם מקופלים על שיפוד ברזל כך ששכבת השומן מופנית כלפי חוץ, ומבושל תוך כדי סיבוב על גריל פחמים. נהוג לגלח ממנו שכבות בדומה לשווארמה.
בישראל

נתח הפיקניה ידוע בישראל כ"שפיץ צ'אך". לפי הקיצוב הברזילאי, נתח הפיקניה מגיע עד הגיד השלישי של נתח שפיץ צ'אך וזהו החלק הכי רך בשפיץ.
אף על פי שנתח זה לא נחשב לנתח יוקרתי כמו סינטה, אנטריקוט או פילה, הוא מאופיין בשכבת שומן, עם טעמי בשר עשירים, לכן הביקוש לנתח זה גדל ומחירו מתקרב לזה של נתחי הפרימיום. לפי שיטת הקיצוב הישראלית, זהו נתח מספר 15.
בארצות הברית

להבדיל משיטת הקיצוב הגרמנית שבה לכל נתח יש שם משלו, השיטה האמריקאית משתמשת באותה מילה כדי לתאר חלקים שונים.
בשל כך, נוצר לעיתים בלבול בין חלקים כגון Top Sirloin או בשמו העברי "אווזית" וחלקים כגון Sirloin Cap או Top Sirloin Cap שהם בעצם פיקניה או שפיץ צ'אך.
היסטוריה

המונח "פיקניה" נובע מהמילה "פיקנה", שהיה מוט ששימש את החוואים באזורים הדרומיים של פורטוגל וספרד, במיוחד באלנטג'ו, לרעיית בקר. טכניקת רעייה זו נלקחה אז לברזיל על ידי מהגרים פורטוגזים ובסופו של דבר אומץ המונח "פיקניה" תוך התייחסות לחלק בו נדחפה או נחבטה הפרה על ידי החוואים.
הערות שוליים

↑  Woerner, Dale R. (6 בפברואר 2017). "Meat Quality Workshop: Know Your Meat". North American Meat Institute. נבדק ב-21 במאי 2019. {{cite web}}:  (עזרה)
↑  connect@rego.co.il, פיקניה | כל מה שחשוב לדעת על הנתח העסיסי - מעדני גורמה
↑  אדי רוזנבלט, הכנת פיקניה תוך שימוש בסו-וויד
↑  תודה ליובל שחורי על ההבהרה לגבי שיטת הקיצוב האמריקאית
↑  "Definition of picanha"
נתחים של בשר בקר ברזילאי (הפיקניה הוא מספר 8).
פיקניה לאחר בישול בסו-וויד וצלייה קצרה.
פייטרו לאנדו

דיוקנו של פייטרו לאנדו מעשה ידי דומניקו טינטורטו.
פייטרו לאנדו (באיטלקית: Pietro Lando; ‏ 1462 - 9 בנובמבר 1545) היה הדוכס ה-78 של ונציה. לאנדו כיהן כדוג'ה מאז מינויו בשנת 1538 ועד פטירתו.
בשנת 1471 נישא לאנדו לביאנקה קורנארו, אחותה הצעירה של קתרינה קורנארו, מלכת קפריסין. זמן קצר לאחר מכן הזמין לאנדו את הקמת קא' לאנדו-קורנארו (כיום קא' קורנארו-ספינאלי על גדת התעלה הגדולה).
פייטרו לאנדו זכה לפופולריות בעומדו בראש הצי הימי של לה סרניסימה.
בשנת 1537, בתקופת כהונתו של קודמו של לאנדו - אנדראה גריטי, בעקבות התקפת הסולטאן סולימאן הראשון על קורפו, פרצה מלחמה בין ונציה לבין האימפריה העות'מאנית.
לאנדו נבחר לתפקיד הדוג'ה בשנת 1538, באמצע הלוחמה, ובעקבות התבוסות של הצי הוונציאני נאלץ, בשנת 1540 לחתום על הסכם שלום משפיל עם הסולטאן סולימאן הראשון, לפיו ויתרה ונציה על אחיזתה בפלופונסוס.
לאנדו נפטר בשנת 1545.
עכבר כיס קוצני

| עכבר כיס קוצני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי בונה
משפחה:: ירבועניים
סוג:: Chaetodipus
מין:: עכבר כיס קוצני
שם מדעי
 Chaetodipus spinatus ‏מריאם, 1889

עכבר כיס קוצני (שם מדעי: Chaetodipus spinatus) הוא מין של מכרסם ממשפחת הירבועניים החי באמריקה הצפונית בדרום ארצות הברית בדרום קליפורניה, אריזונה ונבאדה וכן בחצי האי באחה קליפורניה שבמקסיקו ובכמה איים במפרץ קליפורניה. למרות שמו הוא איננו עכבר אמיתי.
תיאור

עכבר זה בעל שערות עבות וקוצניות עם שערות גב נוקשות אך גמישות יחסית, אשר עוזרות להבדיל בינו לעכברי כיס אחרים. הוא מגיע לאורך של 164 ל-225 מ"מ ולמשקל של כ-13–18 גרם בקירוב. הוא בעל פרווה שלרוב צבעה חום בגבו וחלקו העליון, בהיר בחלק התחתון והצידיים שזופים. הראש מחודד עם אוזניים קצרות ועגלגלות והוא בעל זנב ארוך שאורכו מהווה 126% מאורך הראש והגוף. כמו כן הוא בעל שרירי רגליים חזקים איתם הוא יכול לזנק במהירות בעת סכנה.
עכבר הכיס מצוי באזורים חמימים ויבשים כמו מדבריות, שממות, ערבות עשב ובהרים עד גובה 900 מטרים והוא נפוץ בתחומי מחייתו, אשר יש בהם חקלאות מעטה כך שהוא אינו מזיק ליבולים ואיננו עלול לאבד את מקום מחייתו. העכבר הוא אוכל זרעים בעיקרו ולעיתים גם מירקות לחים, בעיקר אחרי ירידת גשם. הוא רגיל לחיות ללא שתייה קבועה.
הוא פעיל בלילה, אז הוא יוצא לחפש זרעי צמחים בקרבתו ורוב זמנו הוא מצוי במחילות משפחתיות, בהם הוא מוליד צאצאים. הטורפים העיקריים שלו הם חתולים מתפראים, אם כי הם לא משפיעים על אוכלוסייתו.
הערות שוליים

↑  עכבר כיס קוצני באתר הרשימה האדומה של IUCN